Emanuel Maribor

Božični dobrodelni koncert "Dvigni pogled"
2023-12-23 18:00 - 19:30 (Europe/Ljubljana) | Emanuel Maribor, Strma ulica 8, Maribor, 2000, Slovenija
Veselite se v duhu dajanja!

Pripravite se na očarljiv večer, ki bo ogrel vaša srca in dvignil vaše duše!

Pridružite se nam v Binkoštni cerkvi Emanuel na našem Božičnem koncertu v stilu gospel glasbe, z naslovom “Dvigni pogled!”

Datum: 23.12.2023

Ura: 18:00

Kraj: Strma ulica 8, Maribor

Skupaj bomo “Dvignili pogled” in spremenili življenja tistih, ki potrebujejo pomoč. Vaši prostovoljni prispevki bodo v tem času dajanja osvetlili življenja drugih.

Zberite svojo družino in prijatelje, da skupaj ustvarimo čaroben večer.

Skupaj bomo naredili svet bolj svetel. Lepo vabljeni!

#DvigniPogled #BožičniGospel #ČasDajanja #SkupajZaBoljšiSvet

Rutin sejem
2023-12-02 16:00 - 18:30 | Emanuel Maribor, Strma ulica 8, Maribor, 2000, Slovenija
Rutin sejem je namenjen vsem ženskam, kjer ne poskrbimo samo za duha, ampak tudi za telo. S sejmom podarjenih oblačil udeleženke pridobijo kakšen nov modni kos v svoji garderobi.
Dogodek se prične ob 16. uri. Sledi kratek program nato pa sproščeno druženje.
Vljudno vabljene!

Večer slavljenja
2023-12-01 18:30 - 19:30, 2023-11-03 18:30 - 19:30 | Emanuel Maribor, Strma ulica 8, Maribor, 2000, Slovenija
Vabljeni na večer slavljenja!

Bogoslužje bo potekalo na Strmi ulici 8 v Mariboru, s pričetkom ob 18:30.

Veselimo se srečanja z vami!

Kako je Bogu ime? (otroško srečanje)
2023-11-25 09:00 - 19:00 | Emanuel Maribor, Strma ulica 8, Maribor, 2000, Slovenija
Dragi starši,
vabljeni, da svoje otroke pripeljete na enodnevno otroško srečanje, 25. novembra, med 9. in 19. uro. Otroško druženje je namenjeno vsem otrokom med 4. in 12. letom. Otroke čaka dan poln smeha, radosti in novih spoznanj skozi svetopisemske zgodbe, delavnice, petje, plesanje in druženje.
Vabimo vas, da svoje otroke prijavite do 20. 11. 2023 na nusa.vogrin@emanuel-maribor.si ali na 031 597 086.
Priporočen prostovoljni prispevek je 7 eurov.
Veselimo se druženja z vašimi otroki!

Lepota zakonske zveze
2023-11-18 09:00 - 16:30 | Emanuel Maribor, Strma ulica 8, Maribor, 2000, Slovenija
Vabljeni na enodnevni seminar za zakonce!
Vsak v zakon prinese svoj kovček s travmami, žalostmi, pričakovanji, uspehi, radostmi in ko pridemo v zakon začnemo te kovčke odpirati.
Bog je na naši strani, želi, da je naš zakon uspešen, verujmo Bogu. Potegni ročno zavoro, uživaj z možem/ženo, ustvarjaj lepe spomine. Uživajmo v Bogu in v svojem zakonu, ne da le drvimo skozi življenje.
Govornika: Steve in Barbara Telzerow
Cena kosila je 11€
Stroški kosila se poravnajo na seminarju.
Ne odlašaj, prijavi se zdaj!
Datum prijave do 15.11.2023
Več informacij: Srečko Krajnc 041 586 511

Dan zahvale
2023-11-12 10:00 - 12:30 | Emanuel Maribor, Strma ulica 8, Maribor, 2000, Slovenija
Pridružite se nam na posebnem nedeljskem bogoslužju, kjer bomo s posebnim programom dali hvalo in čast našemu Bogu za vse, kar smo v tem letu doživeli in prejeli v njegovi ljubezni!

Moško srečanje
2023-11-08 18:00 - 19:00 | Emanuel Maribor, Strma ulica 8, Maribor, 2000, Slovenija
‘MOŠKI PONOVNO V AKCIJI”
Večina sporočil namenjenih moškim ne doseže svojega cilja. Razlog je preprost: ne upoštevajo tega, kar je značilno za moško srce, njegove želje in potrebe, temveč ga poskušajo preoblikovati z različnimi oblikami pritiska. “ Takšen moški bi moral biti…To bi moral dober mož, oče, kristjan, vernik početi…” Naj bi bil odgovoren, občutljiv, discipliniran, zvest, marljiv itd. Nobenega dvoma ni, da so te stvari dobre, toda stalni pritiski, kakšen bi moral biti, naredijo več škode kot koristi.
Moški potrebuje nekaj drugega. Potrebuje globlje razumevanje tega, zakaj hrepenimo po pustolovščinah, bitkah in lepoti – ter zakaj nas je Bog naredil natančno takšne. Vsak moški je bil nekoč deček in vsak deček ima sanje, da bo nekega dne junak, da bo premagal hudobneža. Toda kaj se zgodi s sanjami, ko odrastemo?
Namen te strani za moške je, da pomagamo drug drugemu najti ponovno moško srce.
Dobrodošel!

Jesenski mladinski tabor 2023
2023-11-03 17:00 - 2023-11-05 12:00 | Binkoštna cerkev Betel Ženavlje, Ženavlje 11, Petrovci, 9203, Slovenija
Trdno sem upal v Gospoda, pa se je sklonil k meni in uslišal moje klicanje. Potegnil me je iz pogubne jame, iz blatnega močvirja, moje noge postavil na skalo, utrdil moje korake. Dal mi je v usta novo pesem …”
Psalm 40,2-4
Se počutiš kot da si obtičal ali zastal zaradi težav ali nepredvidenih okoliščin v tvojem življenju? Se počutiš ujetega v situaciji, iz katere ni enostavno iziti? Se sprašuješ kaj storiti, ko ne veš, kaj storiti?
Pridruži se nam na Jesenskem mladinskem taboru 2023!
Gospod sliši tvoje klicanje, On vidi tvojo situacijo in te želi dvigniti iz jame. Pridi in se pridruži skupnosti mladih, ki slavijo Gospoda, ki (od)rešuje.
Tabor bo trajal od petka, 3. novembra, z začetkom ob 17. uri, do nedelje, 5. novembra 2023 in je namenjen vsem od 18. do vključno 33. leta. Z nami bosta govornika Brett in Desiree Esslinger iz Kanade.
Prijavi se zdaj!
Že komaj čakamo in se veselimo da boš del tega tabora!
Ekipa Jesenskega mladinskega tabora 2023

Dnevi veselega sporočila!
2023-09-01 18:30 - 2023-09-03 11:30 | Emanuel Maribor, Strma ulica 8, Maribor, 2000, Slovenija
Kaj je največji izziv v življenju?
petek: ob 18.30, sobota: ob 18.30, nedelja: ob 10.00

Kako prepoznati Božji glas?
sobota: od 15.30 do 17.50

Govornika:
Dr. Stefan Sos iz Edmontona.
Gareth Thomas iz Singapurja.

Poletno otroško druženje 2023
2023-08-17 14:30 - 2023-08-20 15:00 | Emanuel Maribor, Strma ulica 8, Maribor, 2000, Slovenija
Starši, prijavite svoje otroke na poletni otroški tabor, ki bo potekal od 17. do 20. avgusta 2023 (aktivnosti v četrtek od 14.30 do 19.00, v petek in soboto od 9.00 do 19.00, v nedeljo od 9.00 do 15.00) v prostorih binkoštne cerkve emanuel maribor na strmi ulici 8 v mariboru.
Prijave lahko do 20. 7. 2023 pošljete na pasavogrin@gmail.si ali na 040 127 768.
Priporočljiv prispevek je 20 EUR.
Za otroke med 4. in 12. letom starosti.

Poletni mladinski tabor 2023
2023-07-27 17:00 - 2023-07-30 14:00 | Binkoštna cerkev Betel Ženavlje, Ženavlje 11, Petrovci, 9203, Slovenija
“Da le živite tako, kakor je vredno Kristusovega evangelija! Tako bom, bodisi da pridem in vas vidim bodisi da bom odsoten, slišal o vašem vedenju, kako stojite trdno v enem duhu in kako se enodušno bojujete za vero evangelija, ne da bi se dali v čem ustrahovati nasprotnikom.” Flp 1, 27-28
Enotnost. En duh. Pogum. Predano srce. To poletje se ponovno obeta edinstven mladinski tabor.
Pridruži se nam in doživi delovanje (tro)EDINEGA Boga – on daje pravo vrednost in moč za zmagovalno življenje v vseh okoliščinah! Vstopi v čas slavljenja, čas molitve, čas skupnosti, čas navdihujočih pogovorov in čas druženja. Vzemi si čas, duhovno pomemben za vse nas in se nam pridruži v Ženavljah na Goričkem.
Tabor bo trajal od četrtka, 27. julija, z začetkom ob 17. uri, do nedelje, 30. julija 2023 in je namenjen vsem od 18. do vključno 30. leta. Z nami bo pastor Al Force iz Floride, ZDA.
Prijavi se zdaj!
Že komaj čakamo in se veselimo da boš del tega tabora!
Ekipa PMT23

Poletni najstniški tabor - NajTABOR23
2023-07-17 17:00 - 2023-07-23 12:00 | Binkoštna cerkev Betel Ženavlje, Ženavlje 11, Petrovci, 9203, Slovenija
PRIDI, IŠČI, NAJDI!
Pričakujemo te na dogodek, ki bo tvoje bližajoče se poletne počitnice spremenil v DOŽIVETJE, KI OSTANE! To je Poletni najstniški tabor – NajTABOR23!
Kaj in kako?
“All inclusive« bivanje od 17. do 23. julija 2023 v Prekmurju v Ženavljah. Nepozabne dogodivščine, odkrivanje in spoznavanje samega sebe ter smisla življenja, zabava, pestro preživljanje prostega časa, glasba, presenečenja. Tabor je namenjen najstnikom, starim od 12 do 17 letnik (letnik 2006 – 2011). Prijave so možne do zasedbe kapacitet. Prijava je potrjena, ko prejmeš potrditveno elektronsko sporočilo s podrobnejšimi navodili in informacijami.
Torej, PRIDI, IŠČI, NAJDI!
Izpolni prijavnico: https://forms.gle/tm9Js3W9156y4LxZ9
in doživi doživetje, ki ostane!
Za dodatne informacije nas lahko kontaktiraš na najtabor@gmail.com ali na številko 041935048 ter spremljaš našo Facebook stran (facebook.com/najmladi) in spletno stran www.najmladi.com.

Otroški tabor 2023
2023-07-10 17:00 - 2023-07-15 12:00 | Binkoštna cerkev Betel Ženavlje, Ženavlje 11, Petrovci, 9203, Slovenija
Z veseljem vam sporočamo, da tudi letos organiziramo krščanski otroški tabor, ki ga bomo preživeli med čudovitimi griči na Goričkem v Ženavljah.
Tabor bo potekal od 10. do 15. julija 2023, namenjen pa je otrokom, ki so stari od 6 do 11 let oz. so rojeni med letoma 2012 in vključno 2017.
Otroci bodo tako lahko tudi v letošnjih počitnicah doživeli nekaj novega in preizkusili veliko število aktivnosti, ki bodo ponujene na taboru – poslušanje zgodb, dobra glasba, ustvarjanje, delavnice, športne dejavnosti, družabne igre, izleti in še mnogo drugega.
Za vsa morebitna vprašanja ali informacije smo vam na voljo vsak delavnik med 8. in 15. uro na telefonski št. 031 335 846 (Mitja Škalič) ali na e-naslovu: info@bcv.si.
Prijave zbiramo do 25. junija 2023 preko spodnje povezave. Število udeležencev je omejeno na 45. Priporočeni prispevek za tabor znaša 65,00 EUR na osebo.
Povezava za prijavo:
https://forms.gle/TBfBH9dhBfxpwD239
Veselimo se vaše prijave!

»Čuvar brata svoga 2023« / »Varuh svojega brata 2023«
2023-06-15 08:00 - 2023-06-18 17:00 | Crna Gora, odmaralište Ivanova korita, Crna Gora, odmaralište Ivanova korita
Dragi bratje,
Milost in mir od Boga, našega Očeta in našega edinega gospoda Jezusa Kristusa naj bosta z vami.
Z veseljem vas obveščamo in vas vabimo na dvanajsto konferenco bratov iz regije »Varuh svojega brata«, ki se bo že drugič zaporedoma odvila v Črni gori, v letovišču Ivanova korita, na gori Lovćen.
Minula leta smo na preteklih srečanjih doživeli veli Božje blagoslove in Njegovo močno delovanje v življenju in srcih pristonih mož. V skladu z Božjo vizijo in načrti verujemo, da moramo nadaljevati z zbiranjem bratov in vlaganju v duhovno izgradnjo moškega dela Kristusovega telesa iz naše regije.
Tema tokratnega srečanje bo SVETOST. Sveto Pismo povzdiguje Božjo svetost, kot Njegovo najveličastnejšo lastnost. Bog je svet in tudi Njegov narod je svet narod. Božja svetost, naša svetost, praktična svetost, poziv k posvečenju v poslednjih dneh, vse to so resnice, ki se jim bomo skupaj posvetili pred Bogom. Nebeškemu Očetu in Gospodu Jezusu Kristusu želimo pokazati, da ne želimo biti samo blagoslovljeni, duhovno močni in čvrsti, temveč želimo zanj biti tudi sveti možje ter drug drugemu sveti bratje.
Tako vas vabimo vse pastorje in brate, da spodbudijo moške v svojih skupnostih in mestih, da se udeležijo tega tako pomembnega srečanja za Kristusovo telo v tej regiji.
Letovišče Ivanova korita ima spalnice z kapaciteto 200 postelj. Bivanje v zgradbi letovišča za vse tri dni, polni penzion znaša 80 evrov.

Pomembne informacije:
Prijava in plačilo akontacije: Obvezna spletna prijava KLIKNITE TUKAJ da se prijavite ali obiščite spletno stran www.cuvarbratasvoga.com
Družinski popust za sinove mlajše od 17 let znaša 50%.
Pri spletni prijavi se plača akontacija v vrednosti 20 evrov. Prijava velja od trenutka plačila akontacije 20 evrov. Akontacija se plača na račun v svoji državi, ki je navedena spodaj v tem pismu. Pri sami registraciji se poravna preostali znesek.
Bivanje: sobe v objektu, sestavljenem od glavne zgradbe ter 4 bungalovov. Vsaka soba ima svojo kopalnico. Vse skupaj je 200 postelj v triposteljnih in štiriposteljnih sobah. Vsi, ki se boste prijavili po tem, ko se bo se zapolnilo 200 mest, se boste morali namestiti v svojem šotoru.
Registracija: registracija se prične v četrtek 15. 06. od 14.00 ure dalje.
Kotizacija: Preostanek kotizacije se poravna pri registraciji.
Kontakt: Vsa vprašanja lahko pošljete na E-mail: cuvar.brata.svoga@gmail.com ; Facebook: Čuvar brata svoga, ali se obrnete na kontaktno osebo v svoji državi.
Način plačila akontacije po državah ter kontaktna oseba:
Slovenija:
Plačajte na račun:
BC Emanuel
Si56 6100 0001 7056 245 (DELAVSKA HRANILNICA d.d.)
Namen plačila: CBS 2023.
Kontakt osebe: Srečko Kranjc
Če boste plačali za več oseb hkrati, prosim javite imena oseb na: krajnc777@gmail.com
+386 41 586 511

Organizacijska ekipa konference Čuvar brata svoga

Trden zakonski odnos v nestanovitnih časih
2023-06-09 17:00 - 2023-06-11 12:00 | Bioterme Mala Nedelja, Moravci v Slovenskih goricah 34/b, 9243 Mala Nedelja, Mala Nedelja, 9243, Slovenija
Seminar za zakonce
Na seminarju bomo spregovorili o Božjem načrtu za zakonsko zvezo, komunikaciji, reševanje sporov, o uničevalcih zakonske zveze…
Govornika? Nebojša in Gordana Savić
Ustanovitelja združenja “Brak i porodica” pastor Nebojša Savić in njegova soproga Gordana Savić služita Evangelijski cerkvi Banovo Brdo v Beogradu. Poročena sta že 30 let in sta starša treh otrok. Že od leta 2006 kot zakonska svetovalca predavata na seminarjih v Srbiji in v tujini. Sta gosta večih radijskih in televizijskih oddaj ter avtorja številnih revijskih člankov.

Cena polpenziona na dan je 55 evrov na osebo.
Prijave so odprte do 25. aprila!

Paket vključuje:

vsa predavanja in gradiva za seminar,
polpenzion,
neomejeno kopanje v bazenih termalnega parka in zunanjega kopališča
dnevno od 8. do 21. ure,
vstop v svet savn 1x na dva dni v termalnem parku,
vstop v fitnes,
brezplačna uporaba kopalnega plašča v času bivanja,
uporaba ležalnikov ob bazenih,
aktualni animacijski program,
na dan prihoda možnost celodnevnega kopanja
brez doplačila (brez uporabe kopalnega plašča in brisač),
brezplačni brezžični internet,
izposoja palic za nordijsko hojo,
pokrito brezplačno parkirišče

Prijava na seminar
Ob prijavi je potrebno poravnati akontacijo v višini 70 evrov na en zakonski par – s tem postane vaša prijava aktivna. Po plačilu akontacije boste na vaš e-mail naslov prejeli potrdilo o plačilu akontacije in s tem tudi potrdilo o uspešni prijavi. Razliko stroškov poravnate ob registraciji na lokaciji dogodka. Ostale stroške udeležbe poravnate ob sami registraciji.
Število prijav je omejeno!
Ne odlašaj, prijavi se zdaj!

Način plačila akontacije:
Plačajte na račun:
BC Emanuel
Si56 6100 0001 7056 245 (DELAVSKA HRANILNICA d.d.)
Namen plačila: ZAZAKONCE

Več informacij: Srečko Krajnc 041 586 511

Nedeljsko bogoslužje
2023-04-16 10:00 - 11:30 | Emanuel Maribor, Strma ulica 8, Maribor, 2000, Slovenija
Na tokratnem nedeljskem bogoslužju nam bo z besedo služil pastor John Baschieri.
John Baschieri je ustanovitelj in glavni pastor v cerkvi New Life Assembly. John in Diane predano poučujeta in spodbujata ljudi v njihovi rasti v osebni hoji s Kristusom. John in Diane verjameta, da je cerkev veliko več kot le bogoslužje ob koncu tedna, to je povezovanje z Jezusom, drugimi ljudmi in rast v veri. Pastor John in Diane sta poročena 46 let, imata tri otroke in sedem vnukov.

Noč molitve in slavljenja
2023-04-14 18:30 - 2023-04-15 06:30 | Emanuel Maribor, Strma ulica 8, Maribor, 2000, Slovenija
Vabljeni, da se udeležite ‘Noči molitev in slavljenja’
Začeli bomo v petek 14.4 ob 18.30 in končali v soboto 15.4 ob 6.30 zjutraj, ko bomo imeli skupni zajtrk.
V dvanajstih urah bomo slavili, molili, brali psalme in poslušali kratka razmišljanja o njih. Če menite, da se vam ne bo uspelo udeležiti celotnega dogodka ste seveda vabljeni, da pridete tudi samo za nekaj ur.
Razumljivo je tudi, da bo nekaterim težko ostati pokonci celo noč. Zato bo na voljo prostor znotraj prostorov cerkve, kjer se lahko zadrema (prinesite spalke in blazine).
Prosim povabite tudi vaše prijatelje, ki imajo na srcu molitev in slavljenje.
Več nas bo, lažje se bomo z Božjo pomočjo prebili do jutra.
Lepo vabljeni!

Velika noč
2023-04-09 10:00 - 11:30 | Emanuel Maribor, Strma ulica 8, Maribor, 2000, Slovenija
Dejstvo je, da je stopnja smrtnosti pri človeku 100%. Toda globoko v nas se skriva velika želja, da nočemo umreti. Večina ljudi si po tihem želi živeti tudi po smrti. Da bi lahko bili 100% prepričani, ali obstaja življenje po smrti, moramo umreti. Seveda pa si tega nihče ne želi… razen ene izjeme – Jezusa. Velikonočna zgodba je zgodba o Jezusovem življenju, ki preko smrti pride v večnost.
Vsem želim blagoslovljene velikonočne praznike.

Velikonočne delavnice
2023-04-01 09:00 - 17:00 | Emanuel Maribor, Strma ulica 8, Maribor, 2000, Slovenija
DOKONČANO JE!
Vabljeni na enodnevno otroško srečanje, na katerem bodo otroci spoznali pravi pomen VELIKE NOČI. Skozi glasbo, zgodbo, delavnice in igre se bodo naučili DAJATI oz. služiti bližnjim in tistim, ki so v potrebi.
ZA KOGA? Za vse otroke od 4. do 12. leta
KDAJ? 1. aprila 2023 od 9h do 17h
KJE? Binkoštna cerkev Emanuel, Strma ulica 8, Maribor
Rok za prijavo je 25. 3. 2023. Na 031 597 086 ali na nusa.vogrin@emanuel-maribor.si.
Priporočen prostovoljni prispevek je 7 €.

Konferenca za ženske
2023-03-25 09:00 - 14:00 | Hotel Radin, Zdraviliško naselje 12, 9252 Radenci, Radenci, 9252, Slovenija
Drage dame!
Vabljene na Konferenco za ženske, ki bo 25. marca v Radencih, v hotelu Radin, od 9:00. do 14:00. ure.
Prijavite se do 15. marca na tel. številko 041 985 095 (B. Ouček).
V okviru konference bo tudi kosilo, ki ga plačate v obliki prostovoljnega prispevka.
Govornica bo dr. Ewa Kaminski iz Poljske. Ewa je profesorica na Univerzi v Varšavi, vrsto let pa je vključena in dejavna v cerkvi skupaj s svojim možem Marekom. Imata dva sinova. Ewa vsa ta leta učinkovito združuje svoje akademske veščine s pastoralno oskrbo. Svoj študij in raziskave je posvetila tematiki Kritično razmišljanje in jo smatrajo za eno izmed vodilnih govornic na področju vprašanj o ženskah in voditeljstvu.
V vseh teh letih zvesto podpira svojega moža Mareka, ki je postal pastor leta 1989. Kasneje, leta 2008 je postal superintendent Binkoštne cerkve na Poljskem, ki jo sestavlja 280 lokalnih cerkva. Leta 2016 je postal namestnik predsednika PEF (Zveza evropskih Binkoštnih cerkva), letos pa je bil izvoljen za predsednika oz. superintendenta PEF.
Prisrčno vabljene, drage dame, veselimo se ponovnega snidenja!

Zimski mladinski tabor 2023
2023-02-24 18:00 - 2023-02-26 13:00 | Binkoštna cerkev Betel Ženavlje, Ženavlje 11, Petrovci, 9203, Slovenija
“Čisto srce, o Bog, mi ustvari, stanovitnega duha obnovi v moji notranjosti.” Ps 51,12
Si pripravljen na edinstveno čistilno akcijo, ki po potekala v Ženavljah? Naš Gospod nas kliče k čistosti in svetosti našega uma, našega karakterja. Čistosti v naših dejanjih in v naših odnosih. Kaj sploh pomeni ohranjati čisto srce v svetu, kjer včasih plavamo proti toku? Kako sploh živeti sveto in Bogu všečno življenje? Pridi na Zimski mladinski tabor, kjer bomo iskali rešitve in očiščevali naše srce. Pridi v čas slavljenja in oboževanja Gospoda, ki je vreden. Pridi v skupnost, pridi z namenom.
(Pridi) in oddidi s čistim srcem! Izpolnjen, osvežen in osvobojen.
Pridruži se nam v Ženavljah v Prekmurju od 24.-26.2.2023.
PRIJAVI SE ZDAJ!
Ujemi “Early Bird” prijave do 5.2.2023!

ZiSNA 2023
2023-02-03 18:00 - 2023-02-05 13:00 | Binkoštna cerkev Betel Ženavlje, Ženavlje 11, Petrovci, 9203, Slovenija
Novo leto, novi izzivi, novo srečanje! Za vse najstnike 2005 – 2011. Od 3. do 5. februarja 2023 v Ženavljah, v Prekmurju. Čaka te nepozaben vikend na zimskem srečanju najstnikov – ZiSNA 2023 (prijatelji, aktualne teme, glasba, druženje, nepozabne dogodivščine, posebni dogodki, presenečenja). Skratka, DOŽIVETJE, KI OSTANE! Vemo, da že komaj čakaš in da nisi edini/a. Nas še ne poznaš, še nisi bil/a z nami? Odlična priložnost, da nas spoznaš.
Število udeležencev je omenjeno!
PRIJAVI SE ZDAJ!
Za morebitna vprašanja smo ti na razpolago na: najtabor@gmail.com ali 041935048.

Dan zahvale
2022-10-23 10:00 - 11:30 | Emanuel Maribor, Strma ulica 8, Maribor, 2000, Slovenija
Vsak dan smo hvaležni Gospodu za obilne blagoslove, ki nam jih radodarno daje. Eno nedeljo na leto pa prav posebej namenimo temu, da drug z drugim podelimo svoja pričevanja in s posebnim programom damo čast in slavo našemu Bogu za vse njegove darove.
Vabljeni!

Duhovni vikend
2022-10-07 17:00 - 2022-10-09 13:00 | Binkoštna cerkev Betel Ženavlje, Ženavlje 11, Petrovci, 9203, Slovenija
Vizija duhovnega vikenda je, da si vzamemo več časa za Gospoda in drug drugega. Namenjen je celi cerkvi, tako, da lahko pridejo tudi družine. Verujemo, da bo to čas duhovne obnove z Gospodom in še večje povezanosti cerkve.

Royal Rangers tabor
2022-08-09 00:00 - 2022-08-13 00:00
Ali si želiš preživeti nekaj nepozabnih dni v čudoviti naravi, spati v šotoru, si sam skuhati hrano in spoznati nove prijatelje? Zraven vsega tega pa še spoznati zanimive zgodbe iz Svetega pisma skozi aktivnosti čez cel dan, skozi dramo ter glasbo. Potem se nam pridruži na doživetju, ki ti bo zagotovo ostalo v globokem spominu.
Tabor bo potekal od 9. – 13. avgusta, v kraju Podgozd, blizu Žužemberka na Dolenjskem.
Vabljeni otroci in najstniki med 6. in 15. letom starosti.

Poletni mladinski tabor 2022
2022-07-28 17:00 - 2022-07-31 13:00 | Binkoštna cerkev Betel Ženavlje, Ženavlje 11, Petrovci, 9203, Slovenija
A ni izjemno, ko lahko odklopiš vsakdan in nekaj dni preživiš v družbi starih in novih prijateljev, smeha, glasbe in dobre hrane ter ob vsem tem prejmeš še zvrhano mero duhovne svežine in spodbude?
A ni izjemno, da te vse to čaka na Poletnem mladinskem taboru 2022 v Ženavljah na Goričkem?
A ni izjemno, da so prijave že odprte in si lahko svoje mesto zagotoviš kar takoj?
Tabor bo trajal od četrtka, 28. julija, z začetkom ob 17. uri, do nedelje, 31. julija 2022 in je namenjen vsem od 18. do vključno 30. leta. Z nami bo vrhunski govornik dr. Gerry Paulson iz Kanade.
Prijavi se zdaj!
Če imaš kakšna vprašanja, nas kontaktiraj na mail mladinski.tabor@gmail.com, spremljaj pa tudi našo facebook stran @najmladi in našo spletno stran www.najmladi.com.
Že komaj čakamo in se veselimo da boš del tega tabora!
Ekipa PMT22

Najstniški tabor 2022
2022-07-18 17:00 - 2022-07-23 13:00 | Binkoštna cerkev Betel Ženavlje, Ženavlje 11, Petrovci, 9203, Slovenija
Poletje, sonce, počitnice! Vse to že komaj pričakuješ. A »napoved« je, da te vrhunec poletja čaka v naši družbi. Pričakujemo te na dogodek, ki bo tvoje bližajoče se poletne počitnice spremenil v DOŽIVETJE, KI OSTANE! To je Poletni najstniški tabor – NajTABOR22!
Kaj in kako?
“All inclusive« bivanje od 18. do 23. julija 2022 v Prekmurju v Ženavljah. Nepozabne dogodivščine, odkrivanje in spoznavanje samega sebe ter smisla življenja, zabava, pestro preživljanje prostega časa, glasba, presenečenja – govornik Milan Presburger iz Slovaške. Tabor je namenjen najstnikom, starim od 12 do 17 let (letnik 2005 – 2010). Prijave so možne do zapolnitve kapacitet.
Prijava je potrjena, ko prejmeš potrditveno elektronsko sporočilo s podrobnejšimi navodili in informacijami.
Da, to je recept. To shrani (Ctrl + S) in uporabi!
Klikni in izpolni PRIJAVNICO in doživi doživetje, ki ostane!
Nekaj več podrobnosti in utrinkov iz dosedanjih taborov lahko najdeš na naši Facebook strani.
Za vsa morebitna vprašanja ali informacije smo vam na voljo na telefonski št. 041 935 048 ali na
e-naslovu: najtabor@gmail.com.

Otroški tabor 2022
2022-07-11 17:00 - 2022-07-16 13:00 | Binkoštna cerkev Betel Ženavlje, Ženavlje 11, Petrovci, 9203, Slovenija
Si star med 6 in 11 let in želiš med poletnimi počitnicami pridobiti nove izkušnje, dragocene spomine, spodbuditi svojo iznajdljivost in domišljijo ter doživeti in spoznati resnico Božje besede?
Pridi na Otroški tabor Betel Ženavlje 2022, ki bo od 11. do 16. julija 2022 v Ženavljah na Goričkem.
Večina dejavnosti bo povezana z nauki in resnicami iz Svetega pisma. Spoznaval boš dogodke, prilike, čudeže iz življenja Jezusa, ko je bil še na zemlji. Tokrat bomo potovali s tesarjem Jezusom iz kraja v kraj in na otroški način spoznavali njegovo življenje in delovanje med nami.
Število udeležencev je omejeno, zato pohiti s prijavo. Prijave zbiramo do 26. junija 2022.
Prijavi se!
Za vsa morebitna vprašanja ali informacije smo ti na voljo vsak delavnik med 8. in 15. uro na telefonski št. 031 335 846 (Mitja Škalič) ali na e-naslovu: info@bcv.si.

Nedeljsko bogoslužje
2022-06-19 10:00 - 11:30 | Emanuel Maribor, Strma ulica 8, Maribor, 2000, Slovenija
Na tokratnem nedeljskem bogoslužju nam bo z besedo služil pastor Russ Westfield.
Bogoslužje bo potekalo na Strmi ulici 8 v Mariboru, s pričetkom ob 10. uri.
Veselimo se srečanja z vami!
